CELEX: 62008CN0443
Language: sl
Date: 2008-10-07 00:00:00
Title: Zadeva C-443/08: Tožba, vložena 7. oktobra 2008 – Komisija Evropskih skupnosti proti Francoski republiki

10.1.2009   
            
            
               SL
            
            
               Uradni list Evropske unije
            
            
               C 6/11
            
         Tožba, vložena 7. oktobra 2008 – Komisija Evropskih skupnosti proti Francoski republiki
   (Zadeva C-443/08)
   (2009/C 6/18)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: A. Alcover San Pedro in J.-B. Laignelot, zastopnika)
   
      Tožena stranka: Francoska republika
   Predlogi tožeče stranke:
   
               —
            
            
               Ugotovi naj se, da Francoska republika, s tem da ni sprejela zakonov in drugih predpisov, potrebnih za pravilen prenos člena 2, točka 3, člena 2, točka 4, in člena 4(4) Direktive Sveta 1999/13/ES z dne 11. marca 1999 o omejevanju emisij hlapnih organskih spojin zaradi uporabe organskih topil v nekaterih dejavnostih in obratih (1) glede opredelitve pojmov „majhen obrat“ in „znatna sprememba“ in obveznosti, ki veljajo za obstoječe obrate, ni izpolnila obveznosti iz te direktive;
            
         
               —
            
            
               Francoski republiki naj se naloži plačilo stroškov.
            
         Tožbeni razlogi in bistvene trditve
   Tožeča stranka zatrjuje, da sta pojma „majhen obrat“ in „znatna sprememba“, kot sta opredeljena v členu 2, točka 3 in členu 2, točka 4, Direktive 1999/13/ES, neizogibna za zagotovitev usklajene in učinkovite uporabe te direktive v delu, v katerem so v njunem okviru pojasnjene obveznosti določenih kategorij industrijskih obratov, na katere se nanaša Direktiva. Vendar bi imel prenos Direktive v francosko pravo glede tega številne praznine, ker naj tožena stranka ne bi opredelila pojma „majhen obrat“, medtem ko naj njena opredelitev pojma „znatna sprememba“ ne bi upoštevala pragov povečanja emisij hlapnih organskih spojin, prek katerih je treba spremembo obrata šteti za znatno.
   Tožeča stranka prav tako obžaluje pomanjkanje natančnosti in jasnosti glede prenosa člena 4(4) direktive, ki se nanaša na obveznosti znatno spremenjenih obstoječih obratov. Ker so pravila glede novih obratov strožja od tistih, ki veljajo za stare obrate, bi bilo treba dejansko sprejeti bolj jasne predpise tudi v primeru, če je obstoječi obrat predmet znatnih sprememb, da bi se zagotovil polni učinek Direktive, katere namen je zagotoviti visoko raven varstva okolja.
   
      (1)  UL L 85, str. 1.